Scenarie 1:

Du modtager et dickpic på din telefon, hvad gør du ?

* Du sletter billedet og lader som ingenting

*Du har valgt den nemme løsning.*

*Det er ikke ulovligt at modtage billeder, så længe du ikke gemmer dem eller sender dem videre til andre.*

*MEN… Du kunne havde gjort mere. Tag fat i en voksen og fortæl om det, så spredningen kan blive stoppet helt.*

* Du sender billedet videre til nogle af dine venner/veninder

*Velkommen til fængsel. Det er ulovligt at dele billeder af andre selvom det ikke er dig der startede med at sende det.*

*Hvis personen på billedet er under 18 år er det børneporno, som straffes med bøde og fængsling.*

* Du tager fat i dine forældre eller en anden voksen

*Sådan ! Du har helt styr på hvordan den skal klares. Det er altid en god ide at tage fat i en voksen, som kan tage fat i de rigtige mennesker så spredningen kan blive stoppet og personen det går ud over kan få hjælp.*

*Det er slet ikke så pinligt som du tror !*

Scenarie 2:

Du har taget et Snapchat selfie i omklædningen og sendt det til dine venner, men du har slet ikke set at Laura er nøgen i baggrunden. Og folk er allerede begyndt at tage screenshots. Hvad gør du ?

* Du skynder dig at få alle til at slette deres screenshots, så ingen opdager det.

*Du har uvidende delt nøgenbilleder af en klassekammerat og det er ulovligt. Ideen om at få alle til at slette billederne er en rigtig god ide, men det er desværre ikke helt nok.*

*Det er altid en god ide også at tage i en voksen, så situationen kan blive håndteret ordentlig.*

* Du fortæller Laura hvad der er sket og går til en voksen

*Yes mand ! Godt gået… Du skal selvfølgelig fortælle Laura hvad der er sket og tage fat i en voksen. På den måde kan spredningen stoppes hurtigt og sagen kan blive håndteret ordentligt så du ikke ender med at blive straffet for billeddeling. Husk på at uheld kan ske, men det gælder om at være ærlig !*

* Du ignorerer det og håber ingen opdager det

*Dårlig ide, der røg den ungdom. Uanset om det er med vilje eller ej så er det ulovligt at sende “pinlige” billeder til andre, det er blufærdighedskrænkelse og straffes med fængsel og bøde.*

Scenarie 3:

Din telefon er blevet taget til festen, hvor billeder af dine bryster ligger på.

Og nu bliver billedet sendt rundt til alle ved festen.

Hvad gør du ?

* Du siger ikke noget til nogen, du er for flov.

*Selvom det kan virke flovt at sige det til nogen, så er det altid en god ide. Det er ikke lovligt at dele billeder med andre. Og du har ret til at få hjælp, du har ikke gjort noget forkert.*

* Du tager fat i dem som har sendt dit billede rundt og beder dem slette billedet.

*Det er altid en god ide at få billederne slettet med det samme så de ikke spredes, men du kan ikke altid være sikker på at billedet ikke er sendt videre ud i vennekredsen. Vil du være på den sikre side er det en god ide at tage fat i en voksen som kan gå dybere i sagen, især hvis sagen skal videre til politiet.*

* Du siger det til dine forældre når du kommer hjem som tager sagen videre.

*Helt rigtigt ! Denne situation er ulovlig og er gjort i en ond hensigt. Selvom du havde seksuelle billeder på din telefon har du intet gjort forkert. For at hjælpe dig bedst, skal nogle voksne ind over for at kunne gå videre med sagen, dette kan både være på din skole og hos politiet, da billeddeling straffes med bøde og fængsel.*

Slutskærm:

### Husk

Kærestepar hvor begge er over 15 år, må gerne dele billeder og videoer med hinanden. Billederne eller videoerne må ikke videresendes eller deles med andre og skal slettes, hvis forholdet stopper.

Sex gode råd

Send eller del aldrig krænkende billeder

Slet krænkende billeder

Stop spredning

Sig fra !

Søg rådgivning hos en voksen

Er du i tvivl om du må sende et billede så lad være !

kontakt privat snak :

Spørg anonymt om billeddeling, kærester, følelser, pubertet og sex på Privatsnak.dk

Du kan spørge på chat, telefon eller brevkasse 100 % anonymt.

http://privatsnak.dk/13-15/hvad-spoerger-andre-om/hvilke-billeder-maa-jeg-dele-med-andre/